RECORDA si et posiciones sobre el nom de l'excursió es posarà de color blau, clica amb l'esquerra i enllaçaràs amb les fotos de l'excursió que estant al Picasa.
Sortida - arribada, Arles de Tec (Arles-sur Tech).
Agafarem el GR 10, creuarem el riu per el pont que es troba al costat dels locals abandonats de les mines i de seguida deixarem el GR. Anirem a l'est tot seguint un camí que ens portarà a una barriada de cases conegut per la Batllia d'Avall, on trobarem la carretera, que seguirem (direcció sud-est) i ens pujarà a la casa del Mas d'en Draguines. A l'arribar a la casa i per la cara sud, puja un camí (senyals de pintura rosa-vermella, (direcció sud-est)) que seguirem i ens pujarà a la carena de la muntanya.
A partir de la carena les senyals són grogues. Trobarem varies cruïlles que pujant en direcció sud. Nosaltres sempre seguirem el que va a l'est i que els rètols indiquen: Chapelle de Santa Engràcia. A l'arribar a la carena trobem una vella pista que puja a la Bateria de Santa Engràcia. La seguirem tot baixant uns 70 metres. De seguida trobarem el camí que marxa al sud i va a la Capella.
Només de pujar pocs metres, anirem primer per la carena (direcció nord-est) al mirador de la creu, bones vistes del Massís del Canigó i d'Améli, Palalda, Montbaló, etc. Retornarem enrrere i anirem a la Capella de Santa Engràcia (Catalunya Romànica, tomo XXV, el Vallespir, pagina 98). Desfarem el camí fins a la pista i la seguirem tot pujant
(direcció sud-oest). Aquesta pista era una pista militar que servia (i ens servirà) per pujar a la Bateria de Santa Engràcia, encara queden molts trossos empedrats.
La Bateria de Santa Engràcia és un molt bon mirador de 360º, amb vistes al Pirineu (Bastiments, Costabona, Massís del Canigó, tota la Vall del Tec i la plana del Rosellò (amb vistes a la marina). Per la cara sud, el Moixer el roc de Fraussa, el Roc de Sant Salvador, el Piló de Belmaig, el Montfalgars, etc.
Retornarem enrrere fins a trobar la cruïlla que hem deixat a la pujada per venir a la Bateria (rètol de Coll de Paracolls). Seguirem el camí fins arribar a un petit coll. Deixarem les senyals grogues i el seu camí. Pujarem per un que segueix la carena de la muntanya (senyals de pintura blanca i algun punt de vermell), ens pujarà al Coll de Paracolls. Cruïlla de camins on trobem el GR 10, el creuarem i marxarem per un que va planejant a l'oest (al principi senyals de pintura rosa i després sempre de groga ).
Sempre seguirem el que va a l'oest, tot despreciant els que pujen o els que baixen. El camí passa pel mig d'una castanyeda molt bonica, per el costat de les ruïnes de la casa del Masnou d'en Serradell i ens portarà al caire de la muntanya que baixa del Piló de Belmaig per la cara nord-oest. Aquí trobem el que camí que baixa a Arles, el seguirem tot baixant (direcció nord). De seguida trobem una nova cruïlla de Camins (estem en un gran mirador de tota la vall del Tec i dels Pirineu), seguirem sempre el que baixa per la carena i ens baixarà a la casa de can Rigall.
Creuarem la tanca (recordeu que esteu entrant en una propietat privada, sigueu respectuosos) i anirem en direcció oest a baixar per trobar la pista forestal, la seguirem i sortirem de la propietat de can Rigall. Baixarem per la pista fins a trobar las dreceres que ens permeten anar creuant la pista sense necessitat de seguir la (pintura groga). Al tercer cop de trobar la pista, la seguirem un bon tros per anar al mirador d'Arles (està després d'un revolt que té una paret de porlen per la seva cara nord i després de passar una font).
Retornarem enrrere uns 150 metres i agafarem el camí (pintura groga) que ens baixarà primer a l'Oratori de Sant Abdón i Senén (Nin i Non) i després a la Cova dels Sants, on varen ser amagats durant la Revolució Francesa. Desfarem el camí que em baixat per venir a la cova i retornarem a la cruïlla, per seguir el camí que baixa (direcció oest) i ens portarà a creuar el rec. Baixarem per el seu costat (en un dels revolts baixant uns metres veureu la primera cascada de la Maria Valenta) fins arribar a baix a trobar el rec, el remuntarem una mica tot seguint el camí i sortirem al Salt de la Maria Valenta.
Retornarem al camí que va seguint el rec i ens portarà a trobar la carretera tot passant per el costat del Estadi de Rupvi. Recomanat visitar el Monestir d'Arles (Catalunya Romànica, llibre XXV, el Vallespir, pàgina 67) .
Cartografia IGN , mapa 2449 OT CÉRET AMÉLIE-LES BAINS-PALALDA o el FR_25K_0620_1720_66_ARLES-SUR TECH.